Jutrońčku 1993 sy mjez Ralbičanskimi křižerjemi młodeho pachoła ze zelenym wěnčkom wuhladał. Poboku swojeho nana, nazhoniteho křižerja Stanisława Statnika, nastaji so tehdy runje 15lětny Robert sobu na puć do Kulowa, zo by jutrowne poselstwo wozjewił. Z jasnym hłosom wón rjane serbske kěrluše sobu zanošowaše. Robert Statnik wě so na wonu jutrowničku derje dopomnić. Wón bě wšón hordy, směć poselstwo zrowastanjenja wšěm ludźom – wěriwym a njewěriwym – posrědkować.
Jako křižerski nowačk bě wón 1993 šuler 10. lětnika na Budyskim Serbskim gymnaziju. Po wuspěšnym złoženju abitury studowaše na Žitawskej wysokej šuli za techniku a hospodarstwo. Mjeztym wón hižo 14 lět jako inženjer w twarskim běrowje swojeho nana w Kulowje dźěła.
szl_Latn szl_Latn